ဈာနပဉှာသုတ်

(၄)သုတ် ရှိပါသည်။ -သံ၊၂၊၄၅၇။ သံ၊မြန်၊၂၊၄၅၂။ သံ၊ဋ္ဌ၊၃၊၁၂၉။ သံ၊ဋီ၊၂၊၃၆၉။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၆-မောဂ္ဂလ္လာနသံယုတ္တ၊ ပဌမသုတ်။ ပဌမဈာန်ကိုကြံစည်ခဲ့ပုံ၊ ပထမဈာန်ရခဲ့ပုံ၊ ကာမသဟဂတာသညာ မနသိ ကာရတို့ဖြစ်ပေါ်လာပုံ၊ ဘုရားရှင်တန်ခိုးတော်ဖြင့် စီစဉ်ညွှန်ကြားပုံ၊ “သတ္ထာရာ နုဂ္ဂဟိတ မဟာဘိညပတ္တသာဝက”ဟု ပြောဆိုသူသည် မိမိကိုပြောဆိုလျှင် မှန်ကန်စွာ ပြောဆိုရာရောက်ပုံကို အရှင်မောဂ္ဂလာန်က ဇေတဝန်ကျောင်းတော်၌ ရဟန်းတို့အား ဟောကြားသည့်သုတ်။ အဋ္ဌကထာ, ဋီကာတို့၌ ကာမသဟဂတာအဖွင့်နှင့် သိမှတ်ဖွယ်ရာများကို ဖွင့်ဆိုထားပါသည်။ -သံ၊၂၊၄၅၈။ သံ၊မြန်၊၂၊၄၅၂-၃၈ -သံယုတ္တနိကာယ၊ သဠာယတနဝဂ္ဂသံယုတ္တ၊ ၆-မောဂ္ဂလ္လာနသံယုတ္တ၊ ဒုတိယသုတ်။ ဒုတိယဈာန်နှင့် ဆက်စပ်၍ အထက်ပါသုတ်အတိုင်း အရှင်မောဂ္ဂလာန်ထေရ် ရဟန်းတို့အား ဟောကြားတော်မူသည့်သုတ်။ -သံ၊၂၊၄၅၈-၉။ သံ၊မြန်၊၂၊၄၅၃-၄။ တတိယဈာန်နှင့်ဆက်စပ်၍ ပထမဈာန်အတိုင်း အရှင်မောဂ္ဂလာန်ထေရ် ရဟန်းတို့အား ဟောကြားတော်မူသည့်သုတ်။ -သံ၊၂၊၄၅၈-၉။ သံ၊မြန်၊၂၊၄၅၃-၄။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၆-မောဂ္ဂလ္လာနသံယုတ္တ၊ တတိယသုတ်။ တတိယဈာန် ဖြစ်ပေါ်ရရှိပုံနှင့်ဆက်စပ်၍ ပဌမဈာန်အတိုင်း အရှင်မောဂ္ဂလာန်ထေရ်က ရဟန်းတို့အား ဟောကြားတော်မူသည့်သုတ်။ -သံ၊၂၊၄၅၉။ သံ၊မြန်၊၂၊၄၅၃-၄။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၆-မောဂ္ဂလ္လာနသံယုတ္တ၊ စတုတ္ထသုတ်။ စတုတ္ထဈာန်နှင့်ဆက်စပ်၍ ရရှိပုံ၊ ဘုရားရှင် ချီးမြှောက်တော်မူပုံ၊ မဟာဘိညပတ္တဖြစ်ပုံကို ရဟန်းတို့အား အရှင်မောဂ္ဂလာန် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်